
Γ ια το Σχολείο της Συμφιλίωσης - Η Ιστορία που Χωρίζει και η Ιστορία που ενώνει 

Ναι μπορούμε 


Π άνω από διακόσια 
άτομα, κυρίως εκπαι- 
δευτικοί Ελληνοκύ- 
πριοι, Τουρκοκύπριοι και όχι 
μόνο, γέμισαν ασφυκτικά 
την αίθουσα του Χόλιντεϊ ιν 
στην οποία έγινε η συγκέ- 
ντρωση για το Σχολείο της 
Συμφιλίωσης. Η ελπίδα ότι 
οι εκπαιδευτικοί της Κύπρου 
μπορούν να βγάλουν τη Παι- 
δεία μας από το τέλμα της 
διχοτομικής μέγγενης και να 
οικοδομήσουν τη νοοτροπία 
του αλληλοσεβασμού και 
της ειρήνης ανάμεσα στα 
παιδιά όλων των κοινοτή- 
των, γέμισε την αίθουσα. 

Ναι μπορούμε, μπορούμε 
να χτίσουμε το σχολείο της 
ειρήνης. Ναι μπορούμε να 
ενσωματώσουμε στο σχο- 
λείο μας όλους τους σύγχρο- 
νους ευρωπαϊκούς στόχους. 
Ναι μπορούμε να βγάλουμε 
το σχολείο μας από την τρι- 
τοκοσμική του αδράνεια. 
Και ναι, αυτή η δουλειά 
όπως απέδειξαν οι ομιλητές 
πρέπει να γίνεται και στην 
Κύπρο και στην Ελλάδα και 
στην Τουρκία, αλλά χωρίς 
να χρησιμοποιεί ο ένας τον 
άλλο ως άλλοθι για την δική 
του καθυστέρηση. 

Η συνεργασία των εκπαι- 
δευτικών των τριών χωρών 


μπορεί να βοηθήσει σε ση- 
μαντικό βαθμό την οικοδό- 
μηση της ειρήνης στη πε- 
ριοχή μας και στον απε- 
γκλωβισμό των κοινωνιών 
μας από τα αδιέξοδα του 
εθνικιστικού μίσους. 

Την εκδήλωση διοργάνω- 
σε η Πλατφόρμα Ελληνοκυ- 
πρίων και Τουρκοκυπρίων 
Εκπαιδευτικών « Ενωμένη 
Κύπρος». 0 ακριβής της τίτ- 
λος ήταν: «Για το σχολείο 
της Συμφιλίωσης- Η Ιστορία 
που χωρίζει και η Ιστορία 
που ενώνει» και πραγματο- 
ποιήθηκε στις 9 Οκτωβρίου 
στο ΗοΙίόθγ Ιππ στη Λευκω- 
σία. 

Ομιλητές ήταν η Χριστίνα 
Κουλούρη, καθηγήτρια στο 
Πανεπιστήμιο Πελοποννή- 
σου, ο Μουτλού Οζτούρκ, 
καθηγητής Μέσης Εκπαί- 
δευσης στην Κωνσταντινού- 
πολη, Ο βουλευτής του 
ΑΚΕΛ Τάκης Χατζηγεωργίου 


και ο Γιοτσέλ Βουράλ, επί- 
κουρος καθηγητής στο πα- 
νεπιστήμιο Ανατολικής Με- 
σογείου. Συντονιστής ήταν 
ο Παύλος Παύλου στέλεχος 
της Πλατφόρμας. 

Στην εκδήλωση υπήρχε 
ταυτόχρονη μετάφραση, γε- 
γονός που έδωσε την ευκαι- 
ρία για διάλογο και κάποιες 
τοποθετήσεις παρά το προ- 
χωρημένο της ώρας. 

Την εκδήλωση χαιρέτισαν 
η Χαρά Μακρυγιάννη εκ μέ- 
ρους του Ομίλου Ιστορικού 
Διαλόγου και έρευνας, ο Τα- 
χίρ Γ κιοκτσεμπέλ ( ΚΤΟΕΟΣ, 
Συντεχνία των Τουρκοκυ- 
πρίων εκπαιδευτικών Μέ- 
σης), ο Σιενέρ Ελτζίλ ( ΚΤΟΣ, 
συντεχνία των Τουρκοκυ- 
πρίων δασκάλων) και ο Κω- 
στής Αχνιώτης εκ μέρους 
του ελληνοκυπριακού τμή- 
ματος της Πλατφόρμας 
Ε/Κ- Τ/Κ εκπαιδευτικών 
“Ενωμένη Κύπρος”. 




Καλέμι το, ουσ. 

1 . γραφίδα από καλάμι, παλαιότερο 
μέσο γραφής. 

2. κοπτικό εργαλείο που 
χρησιμοποιούν ορισμένοι τεχνίτες, 
μαραγκοί, λιθοξόοι. 

“πέτρα... πολύ όμορφη και 
δουλεύεται καλά με το καλέμι” 

( Κόντογλου ) ( συνών. σμίλη). 

[ τουρκ. ΚαΙβιπ <κάλαμος, πένα] 

( Νέο Ελληνικό Λεξικό, Εμμ. Κριαρά, 
Εκδο τική Αθηνών, 1 995 ) 

Το Καλέμι 

Γιατί Καλέμι; 

Τι σημαίνει για μας. 

του Κώστα Καππα 

Μια λέξη που είναι δηλωτική της όσμω- 
σης των γλωσσών και κατ’ επέκταση των 
ανθρώπων και των κοινωνιών, το άλλο 
πρόσωπο της Κύπρου, των αλληλεπιδρά- 
σεων, της πολυσήμαντης και πολυεπίπεδης 
ιστορίας μας, της συνύπαρξης και της συμ- 
βίωσης. 

0 κάλαμος, η γραφίδα, η σμίλη του λι- 
θοξόου, του πελεκητή. 

Σύμβολο και όνομα του εντύπου της 
πλατφόρμας Ελληνοκυπρίων και Τουρκο- 
κυπρίων εκπαιδευτικών, που εδώ και τέσ- 
σερα χρόνια προσπαθεί να διαμορφώσει 
και να αρθρώσει το λόγο της ειρηνικής 
συνύπαρξης και της επανένωσης. Το σμι- 
λάρι και το εργαλείο που θα δουλέψουμε, 
λαξέψουμε την πέτρα, τις ψυχές και τις 
συνειδήσεις με σκοπό την επανένωση του 
νησιού μας. 

Είναι ο Ορθός Λόγος, μακριά από φανα- 
τισμούς και στερεότυπα που έχουν εγκλω- 
βίσει τη σκέψη μας, την Παιδεία και τον τό- 
πο στα τραγικά αδιέξοδα και τον έφεραν 
στο κατώφλι της διχοτόμησης, η πελεκητή 
πέτρα του ορθού λόγου λοιπόν. 

Η πένα του γραφιά, που γίνεται το καλέμι 
του οικοδόμου, του μαραγκού. Το ζητού- 
μενο η συμμαχία των εκπαιδευτικών με 
τους ανθρώπους του καθημερινού μό- 
χθου. 

Το Καλέμι κράτησε την υπόθεση επα- 
ναπροσέγγιση, την επαφή με τους Τ/Κ δά- 
σκαλους και καθηγητές, σε καιρούς δύ- 
σκολους και υστερικούς, χωρίς να καβα- 
λήσει το καλάμι. 

Προσδοκώντας σε καιρούς τωρινούς και 
μελλοντικούς όπου θα μας συνοδεύουν 
όλες οι φωνές αυτού του τόπου με μου- 
σικές από το καλάμι ενός ηογ.* 

• Πνευστό μουσικό όργανο 

Ώρα να καταργηθούν 
οι μαθητικές παρελάσεις 


Σ το Σχολείο το οποίο οραματιζόμαστε 
δεν μπορούν να υπάρχουν διακρίσεις 
για τη συμμετοχή των μαθητών σε σχο- 
λικές δραστηριότητες, σύμφωνα με το 
παράστημα, την τήρηση του ρυθμού στο 
βήμα, την άψογη εμφάνιση ή πολύ πε- 
ρισσότερο τη συγκομιδή βαθμών. 

Οι μαθητικές παρελάσεις θυμίζουν ανε- 
λεύθερα, στρατοκρατούμενα καθεστώτα 
και αποτελούν εκδηλώσεις μιας αναχρο- 
νιστικής αντίληψης και βρίσκονται σε σύ- 
γκρουση με τις σύγχρονες παιδαγωγικές 
αντιλήψεις που πρέπει να διέπουν τη λει- 
τουργία του Σύγχρονου Δημοκρατικού 
Σχολείου. 

Υπάρχουν άλλοι, πιο αποτελεσματικοί 
τρόποι για να καλλιεργήσουμε την ιστο- 
ρική μνήμη και να βοηθήσουμε τους μα- 
θητές και μαθήτριες να εμβαθύνουν στο 
νόημα των ιστορικών γεγονότων. Όπως 
τώρα, με τη συνολική ανανέωση του μα- 
θήματος της Ιστορίας, που επιδιώκεται 
με την εκπαιδευτική μεταρρύθμιση, τόσο 
στο περιεχόμενο όσο και στις διδακτικές 
μεθόδους, το μάθημα θα επικεντρώνεται 
στην αναζήτηση της ιστορικής αιτιότητας 
και θα αποσκοπεί στην καλλιέργεια της 
κριτικής σκέψης και της ιστορικής συ- 
νείδησης των νέων με στόχο να κατα- 
νοήσουν οι μαθητές το πλαίσιο των αξιών 
που δικαιώνουν τους αγώνες για την προ- 
άσπιση των ανθρώπινων δικαιωμάτων, 
για ελευθερία, ανεξαρτησία και κοινωνική 
δικαιοσύνη. 


Η διοργάνωση μαθητικών παρελάσεων 
στην Ευρώπη, εκτός από τη χώρα μας 
μόνο στην Ελλάδα παρατηρείται. 
Εθνικές επετείους, βέβαια, γιορτάζουν 
και στις υπόλοιπες χώρες της Ευρώπης, 
μόνο που ο εορτασμός αυτός δε συνο- 
δεύεται από την συμμετοχή των μαθητών 
των σχολείων. Στη Γαλλία, για παράδειγ- 
μα, στην εθνική επέτειο της 14ης Ιουλίου, 
τα Ηλύσια Πεδία γεμίζουν με στρατιωτι- 
κές δυνάμεις, όχι όμως με μαθητές σχο- 
λείων. Στην Αγγλία, στις 11 Νοεμβρίου 
κάθε έτους, εκπρόσωποι μαθητών όσων 
σχολείων επιθυμούν, απλώς καταθέτουν 
στεφάνια στο μνημείο για τα θύματα των 
πολέμων. Στη Γερμανία, με το βαρύ πα- 
ρελθόν στο θέμα της στρατιωτικοποίησης 
της νεολαίας, δεν μπορεί να υπάρξει θέ- 
μα μαθητικών παρελάσεων, ενώ, στην 
Ιταλία, κατά την ημέρα του εθνικού εορ- 
τασμού γίνεται μόνο στρατιωτική παρέ- 
λαση. 

Στην Κύπρο με τις ιδιαιτερότητες που 
υπάρχουν πρέπει το Υπουργείο Παιδείας 
και Πολιτισμού να προχωρήσει άμεσα 
στην κατάργηση των μαθητικών παρε- 
λάσεων και όσον αφορά την αργία της 
28ης Οκτωβρίου, τώρα που γίναμε Ευ- 
ρωπαίοι θα μπορούσε να μετατεθεί στις 
9 Μα'ίου ημέρα που η Ευρώπη γιορτάζει 
τη νίκη ενάντια στο χιτλερικό Άξονα. 

Είναι πιο λογικό να γιορτάζεται η λήξη 
ενός φρικτού πολέμου παρά η έναρξή 
του. 


Χαιρετισμός του Ταχίρ Γκιοκτσεμπέλ, 
Γενικού Γραμματέα της ΚΤΟΕΟδ, 
για «Το Καλέμι» 


Η Πλατφόρμα Ελ- 
ληνοκυπρίων και 
Τουρκοκυπρίων Εκ- 
παιδευτικών «Ενωμέ- 
νη Κύπρος», συγκρο- 
τήθηκε από τους εκ- 
παιδευτικούς που 
αποτελούν σημαντικό 
τμήμα του πνευματικού κόσμου αυτής 
της χώρας. Οι εκπαιδευτικοί και η εκ- 
παίδευση βαρύνονται με ευθύνες για το 
διαχωρισμό στην Κύπρο. Συνεπώς οφεί- 
λουμε να συμβάλουμε στο μεγαλύτερο 
δυνατό βαθμό στην επίτευξη μιας ενω- 
μένης Κύπρου. 

Η στενή συνεργασία μεταξύ των εκ- 


παιδευτικών των δύο κοινοτήτων είναι 
απαραίτητη για να επιτύχουμε μια ενω- 
μένη Κύπρο. Με τη συνεργασία θα φέ- 
ρουμε πιο κοντά το στόχο μας, και πα- 
ράλληλα θα συμβάλουμε στη δημιουρ- 
γία συνθηκών που θα υποβοηθούν τη 
βιωσιμότητα μιας λύσης. Είμαι ευτυχής 
που συμμετέχω στην Πλατφόρμα «Ενω- 
μένη Κύπρος», μαζί με προοδευτικούς 
εκπαιδευτικούς, και πιστεύω ότι η έκ- 
δοση του Ελληνοκυπριακού τμήματος 
«Το Καλέμι» θα φέρει νέο φως στα σχο- 
λεία, κάτι ιδιαίτερα σημαντικό αφού 
για να καταφέρουμε να ρίξουμε τα τεί- 
χη θα πρέπει πρώτα να ρίξουμε τα τεί- 
χη στα μυαλά των ανθρώπων. 






Το κύκνειο άσμα τοο εθνικισμού 

ΤΟΥ Γ ΡΗΓΟΡΗ ΙΩΑΝΝΟΥ 


Ε πειδή ο πανικός των συντηρητικών κύκλων για την αλ- 
λαγή της διδασκόμενης Ιστορίας συνεχίζεται, θα απο- 
πειραθώ να παρουσιάσω κάποιες θέσεις για τις αιτίες 
αυτού του πανικού. 

Η αντίδραση στην απόπειρα εκσυγχρονισμού της ελληνο- 
κυπριακής παιδείας έχει δομικά αίτια. Δεν μπορεί να αναλυθεί 
σε επίπεδο αφορμών που τάχα έδωσε το ΑΚΕΛ, επειδή αυτό 
αποτελεί την επιφάνεια, όχι την ουσία. Η ουσία της αντίδρασης 
είναι η γενικότερη υποχώρηση της εθνικιστικής λογικής που 
φαίνεται να έχει ηττηθεί σε κοινωνικό επίπεδο.Έτσι, οι συντη- 
ρητικοί κύκλοι φωνάζουν πια για να ακουστούν. Πρόκειται 
όμως για το κύκνειο άσμα τους. Πέρασαν ανεπιστρεπτί οι 
εποχές που τα λόγια τους δεν δεχόντουσαν αμφισβήτηση. 
Σήμερα υπάρχουν ερευνητές που αποδομούν τον εθνικιστικό 
λόγο αντί να τον αναπαράγουν, που μελετούν την Ιστορία 
αντί να την μυθοποιούν, που είναι πρώτα απ’όλα επιστήμονες 
και μετά δημόσιοι υπάλληλοι. 

Η διαδικασία της επανένωσης δεν είναι τυχαίο που έχει ξε- 
κινήσει τώρα. Είναι επειδή τώρα υπάρχει το απαιτούμενο 
ιστορικό πλαίσιο, οι απαραίτητες δηλαδή κοινωνικές προϋπο- 
θέσεις και οι κατάλληλες πολιτικές συνθήκες. Πρόκειται για 
την υποχώρηση του εθνικισμού σε κοινωνικό επίπεδο που 
αποτελεί παγκόσμιο φαινόμενο και προέρχεται μέσα από τη 
διαδικασία της παγκοσμιοποίησης που σχετικοποιεί την κρατική 
κυριαρχία επιτρέποντας αυξημένες διασυνοριακές επαφές. 
Από τη μια η μετανάστευση και από την άλλη η οικονομική 
διεθνοποίηση έχουν μεταλλάξει τόσο τη σύνθεση των εθνικών 
κρατών όσο και τη σημασία τους στον καινούριο παγκοσμιο- 
ποιημένο κόσμο. Σε αυτό συνέβαλε και η διεθνιστική δράση 
των κινημάτων που αμφισβήτησε το έθνος ως αποκλειστική 
μορφή κοινωνικής οργάνωσης. Στην νότια πλευρά της Κύπρου, 
ήδη από τη δεκαετία του 90, η κάθοδος των μεταναστών 
από τη μια και των ξένων επενδύσεων από την άλλη, έχουν 
εμπλέξει την κοινωνία μας στα παγκόσμια δίχτυα κεφαλαίου 
και εργασίας. Η πολυεθνοποίηση της εργασιακής διαδικασίας 
μεταλλάσσει τις σχέσεις της καθημερινότητας των ε/κ καθώς 
αυτοί έρχονται σε επαφή με άλλες εθνότητες. Κατ' επέκταση 
επηρεάζει και τον τρόπο που οι ε/κ αντιλαμβάνονται σήμερα 
το Κυπριακό. Η βελτίωση των διακοινοτικών σχέσεων αυτή 
τη δεκαετία με αποκορύφωμα το άνοιγμα των οδοφραγμάτων 
το 2003 ανατρέπει τη μονόπλευρη και μονοδιάστατη εθνική 
αντίληψη καθώς οι ε/κ έρχονται σε επαφή μετ/κ και μαθαί- 
νουν περισσότερα και για τη δική τους εκδοχή της σύγκρουσης. 
Αυτό έχει ως αποτέλεσμα τη διάβρωση της κυρίαρχης αντί- 
ληψης μέσα από τις διαδικασίες απομυθοποίησης και απο- 
δόμησης που πραγματοποιούνται σε κοινωνικό επίπεδο και 
επηρεάζουν εντέλει και την πολιτική που ακολουθείται σε 
κρατικό επίπεδο. 


Το ΑΚΕΛ με την εκλογή του στην εκτελεστική εξουσία επα- 
νατοποθέτησε την ιστορία του Κυπριακού σε τρία σημεία - 
αναγνώρισε τελεσίδικα τους τ/κ ως κοινότητα αποδεχόμενο 
την αρχή της πολιτικής ισότητας που ουσιαστικά χρονολογείται 
από το 1958, αναγνώρισε την Κυπριακή Δημοκρατία ως συ- 
νεταιρικό κράτος των δυο κοινοτήτων και αναγνώρισε το ελ- 
ληνοκυπριακό μερίδιο ευθύνης για τις ταραχές / φασαρίες/ 
συγκρούσεις του 1963-67. Έτσι, έκανε ουσιαστικά τρία βήματα 
προς την τ/κ κοινότητα και προς την επίλυση της δικοινοτικής 
διαφοράς. Αυτά τα βήματα προκάλεσαν τις συντηρητικές 
δυνάμεις του στάτους κβο με πρώτο το ΕΥΡΩΚΟ και δεύτερους 
την ΕΔΕΚ και τους Οικολόγους. 0 Κουτσού το είπε πρώτος 
ανοιχτά και ξεκάθαρα. Δεν πρέπει να λέμε ότι ήταν συνεται- 
ρισμός επειδή τότε με την αποχώρηση των τ/κ το κράτος 
(μας) δεν υφίσταται. Παραδέκτηκε δηλαδή έστω και εν είδει 
άρνησης, ότι η μονοπώληση του κράτους από την ε/κ κοι- 
νότητα αποτελεί μέρος του προβλήματος και όχι την επίλυσή 
του. Επειδή αν ήμασταν συνέταιροι με τους τ/κ το 1960 
πρέπει να αποδείξουμε ότι αυτοί ευθύνονται αποκλειστικά 
για την διάλυση του δικοινοτικού κράτους. Έτσι ακολουθούν 
ο Ομήρου και ο Περδίκης που μας τονίζουν το κυρίαρχο εν- 
νοιακό πλαίσιο της “τουρκο-ανταρσίας” ή της “τουρκοκυ- 
πριακής ανταρσίας”. 

Βέβαια η έννοια της “τουρκο-ανταρσίας”, κατασκευή του 
ΕΟΚΑτζικού κατεστημένου, βασίζεται σε μια αντίληψη των 
τ/κ ως προδοτών και ως εχθρών εντός των τειχών που αρνή- 
θηκαν να αποδεχτούν την κυπριακή ανεξαρτησία. Όμως, η 
έννοια της Κύπρου και της ανεξαρτησίας της σε αυτή τη 
λογική δεν μπορεί να διαχωριστεί από τη “λογική του ελληνι- 
σμού”, που δεν μπορεί να κατανοήσει την Κύπρο αυτόνομα 
αλλά μόνο στην χειρότερη περίπτωση ως ελληνική επικράτεια 
και στην καλύτερη ως δεύτερο ελληνικό κράτος. Αυτή η λογική 
έχει ξεπεραστεί μέσα από την μετα-αποικιακή εμπειρία που 
ακολούθησε. Τώρα, η πλειοψηφίατων Κυπρίων βόρεια και νό- 
τια της πράσινης γραμμής αντιλαμβάνεται την Κύπρο ως αυ- 
τόνομη οντότητα και αυτό είναι αποτέλεσμα μιας μακράς 
ιστορικής πορείας που δεν επέτρεψε την εδραίωση και τη 
νομιμοποίηση του διαχωρισμού που επιβλήθηκε οριστικά το 
74. Το δικοινοτικό κράτος του 60, πέρα από τη συνταγματική 
του περιπλοκότητα απέτυχε τελικά επειδή λίγοι πίστεψαν σ’ 
αυτό. Οι εθνικιστικές ηγεσίες των δύο κοινοτήτων και οι πα- 
ραστρατιωτικές τους ομάδες κατάφεραν να επιβάλουν το 
διαχωρισμό και την πρώτη διχοτόμηση. Όμως, το πέτυχαν 
αυτό επειδή τότε η εθνικιστική αντίληψη καθόριζε την ιδεο- 
λογική ορθοδοξία. Σήμερα, αν οι δυο κοινότητες προχωρήσουν 
σε συμφωνία, οι δυνάμεις του εθνικισμού δεν έχουν πια ούτε 
το κοινωνικό ούτε το πολιτικό έρεισμα να την ανατρέψουν. 
Και αυτό, επειδή η εποχή της μισαλλοδοξίας και του φανα- 
τισμού έχει περάσει ανεπιστρεπτί. 


Για επαφή με την πλατφόρμα επικοινωνήστε με την Ευγενία Νικηφόρου, 
τηλ. 99372147 ή θ-πΐ3ίΙ:ΙοΙοΙθηΊΐ@9ηΐ3ΐΙ.οοηι 

Οι Εθνικιστες Φοβούνται την Ιστορία 
της Αγωνιστικής* τους Καριέρας 


Το υπουργείο παιδείας της Κυπριακής Δημοκρατίας κατάψερε 
να προωθήσει την προοδευτικότερη των εγκυκλίων στην ιστορία 
της χώρας μας, αγγίζοντας ένα θέμα, λυμένο προ πολλοί) σε 
πολλά άλλα Ευρωπαϊκά εκπαιδευτικά συστήματα. Αφορά την ει- 
ρηνική συνύπαρξη των δυο κυριοτέρων κοινοτήτων που ζουν στην 
χώρα μας, κάτι το οποίο υπήρξε καθημερινή πρακτική (των 
απλών ανθρώπων) για πολλούς αιώνες ως πριν την δεκαετία του 
1960, μέχρι που εμφανίστηκαν από τις ελίτ οι δυο εθνικισμοί, ο 
Ελληνικός και ο Τούρκικος. 0 κάθε ένας τους τράβηξε την δική 
του πορεία - τραβώντας ο ένας από την μια και ο άλλος από την 
άλλη, μέχρι που μας χώρισαν στα δυο. Πιθανό δε να το κατάφε- 
ραν με τον χειρότερο τρόπο με τον οποίο μπορούσε αυτό να συμ- 
βεί, μια και οι δυο ομάδες αποτελούνταν από φανατικούς 
εθνικιστές. 

Τ ο υπουργείο τρέχει έστω και με 50 χρόνια καθυστέρηση να διορ- 
θώσει τα πράγματα, προσπαθώντας να προωθήσει μια πολιτική 
ειρηνικής συνύπαρξης, κινούμενο μέσα στα πλαίσια των μο- 
ντέρνων αστικών δημοκρατιών, οι οποίες θεσμικά έχουν καθιερώσει 
τέτοιες πολιτικές τους τελευταίους δυο αιώνες, αφήνοντας την 
Κύπρο ουραγό. Τέτοιου είδους πολιτικές κάνουν το ρόλο της Ευρω- 
παϊκής Ένωσης σημαντικό στο Κυπριακό και προσφέρουν Ευρω- 
παϊκές εμπειρίες από άλλες, επίσης πολύπαθες, περιοχές της Ένωσης. 
Όπως είπε και κάποιος πολιτικός, αν η πολιτική ειρηνικής συνύπαρξης 
εφαρμοζόταν στα σχολεία πριν το αιματοκύλισμα των δεκαετιών 
1960 και 1970, ίσως να μην συνέβαιναν τα τόσα τραγικά γεγονότα. 

Παρ’ όλα αυτά υπάρχουν άτομα τα οποία δεν αντέχουν την ει- 
ρηνική συνύπαρξη και την πολεμούν με οποιοδήποτε τρόπο μπορούν. 
Διάφοροι κάλεσαν τους εκπαιδευτικούς να μην έχουν πάρε δώσε 
με μαθητές και εκπαιδευτικούς στα κατεχόμενα, με το ψευδοδίλημ- 
μα ότι με αυτό τον τρόπο αναγνωρίζουν τις αρχές στα κατεχόμενα. 
Αυτό που δεν τολμούν να πουν είναι ότι δε θέλουν επαφές μεταξύ 
των μαθητών των δυο κοινοτήτων, σε μια προσπάθεια να κρατήσουν 
τις νεολαίες μακριά τη μια από την άλλη για να μη δημιουργηθούν 
δυναμικές επανένωσης της Κύπρου και να παραμείνουν τα τετε- 
λεσμένα του πραξικοπήματος και της εισβολής. Εκβιάζουν το 
Υπουργείο να μην προχωρήσει σε μια πιο γενναία κίνηση, η οποία 
σαφώς θα βοηθήσει τη βελτίωση των δικοινοτικών σχέσεων. 

Έτσι, ενώ υπάρχει φιλικότερο κλίμα προς τους Ελληνοκυπρίους 
μέσα στα Τουρκοκυπριακά σχολεία - τα οποία δουλεύουν με ανα- 
νεωμένα μυαλά και βιβλία, ιδιαίτερα στην Ιστορία - στην Ελληνο- 
κυπριακή μαθητική κοινότητα υπάρχει ένα πιο εχθρικό κλίμα προς 
τους Τουρκοκύπριους. Υπάρχουν μάλιστα περιπτώσεις που βγαίνουν 
ναζιστικά επιχειρήματα και ανακοινώσεις. Τα βιβλία Ιστορίας τα 
οποία έπρεπε να γραφτούν για να ξεπεράσουν τις αποσιωπήσεις 
που χαρακτηρίζουν τα υφιστάμενα, αντιμετωπίζουν μια λυσσασμένη 
μεγάλη αντίσταση, με σκοπό να μπλοκάρουν την ανάπτυξη ειρηνικής 
συνύπαρξης. 

Παρόλο που μοιάζει σουρεαλιστικό, θα πρέπει να υπάρχουν σο- 
βαροί λόγοι που ωθούν κάποιους να αντιστέκονται με αυτό τον 
τρόπο. Ένας λόγος μπορεί να είναι ο φόβος του αγνώστου. Και ο 
φόβος είναι ένας παράγοντας που δεν αφήνει τους ανθρώπους 
να κάνουν βήματα μπροστά και έτσι είτε μένουν στο σημειωτόν, 
είτε πάνε πίσω. Ένας άλλος είναι ότι και στις δυο κοινότητες της Κύ- 
πρου έχουμε εγκληματίες πολέμου οι οποίοι σε μια επανένωση πι- 
θανό να αλλάξουν κοινωνικό καθεστώς και οι οποίοι κρατούν 

Χρίστου Αχνιωτη 

ακόμα νήματα σε κάποιους χώρους. Απ’ ότι φαίνεται, αυτό περι- 
λαμβάνει και την εκπαίδευση. 

Δυστυχώς, η πρώτη κατηγορία πολιτών υποκύπτει μέσω του 
φόβου στην δεύτερη κατηγορία. Αυτή η δεύτερη, εκτός του ότι 
διαθέτει το ιστορικό θράσος του εθνικού πρωταγωνιστή, έχει - σε 
βαθμό δυσανάλογο του αριθμού της - έλεγχο πάνω στο βαθύ κρά- 
τος, το οποίο έρχεται από την δεκαετία του εξήντα με τα πλοκάμια 
οικογενειακών δέντρων. Η πρώτη κατηγορία, η θυματοποιημένη, 
βάζει το κεφάλι μέσα στην άμμο, θεωρώντας ότι αν πούμε τα πράγ- 
ματα παραποιημένα σε σχέση με το τι έγινε στο παρελθόν, θα κά- 
νουμε καλύτερη εντύπωση στους Ευρωπαίους συμμάχους και θα 
εμφανιστούμε ως τα μοναδικά θύματα σ’ αυτή την ιστορική διένεξη. 
Σαφώς, αυτή η συμπεριφορά δεν αποδίδει ποτέ και το μόνο που 
καταφέρνει είναι το αντίθετο. Άσε που το ψέμα δεν πρέπει να απο- 
τελεί κριτήριο αποφάσεων. 

Στην Τουρκοκυπριακή κοινότητα, οι ακραίοι βρίσκονται στον 
χώρο του Ραούφ Ντενκτάς και του γιου του. Στην Ελληνοκυπριακή 
κοινότητα αυτοί βρίσκονται πιο απλωμένοι μέσα στην κοινωνία, 
παρόλο που είναι μια μειοψηφία. Αυτοί αντιστέκονται και στην αλ- 
λαγή των βιβλίων της Ιστορίας, η οποία δεν συμπεριέλαβε τα εγκλή- 
ματα αυτών και των ομοίων τους τη δεκαετία του ' 60 εναντίον της 
Τουρκοκυπριακής Κοινότητας. Ούτε και τα άλλα ’κατορθώματά’ 
τους κατά την διάρκεια του εθνικιστικού πραξικοπήματος. Γ Γ αυτό 
και δε θέλουν την αλλαγή των παρόντων βιβλίων, τα οποία κρύβουν 
τον πραγματικό τους ρόλο. Από τότε, αυτοί έχουν κρυφτεί πίσω 
από τα εγκλήματα του Τούρκικου στρατού, τον οποίο αυτοί έφεραν 
μέσω της ' αγωνιστικότητας 1 του μεγάλου «πατριώτη». Είναι αυτοί 
που τη φαντασιακή γραμμή των συνόρων την κάνουν πραγματική, 
οδηγώντας χιλιάδες αθώους στο να χάνουν τη ζωή τους. Γ ι αυτούς 
η γραμμή κατάπαυσης του πυρός είναι τόπος πολεμικών συγκρού- 
σεων και η ειρηνική συνύπαρξη με τους συμπατριώτες τους μια 
οδυνηρή εμπειρία και για τους ίδιους και για όσους κατάφεραν 
να πείσουν. 

Είναι κατανοητό ότι τέτοιου είδους άνθρωποι έχουν κτίσει ένα 
φαντασιακό κόσμο μέσα στο μυαλό τους ως αντιστάθμισμα των 
εγκλημάτων τους, κρυβόμενοι πίσω από τα “μεγάλα’ ιδανικά της 
’φυλής.’ Ταυτόχρονα τα κατάφεραν να τον μεταφέρουν και σε άλ- 
λους - όπως τα παιδιά τους και τα εγγόνια τους - τα οποία βέβαια 
θα ντρέπονταν αν ο ρόλος τους δεν ντυνόταν με πατριωτικό πέπλο. 
Όμως μια χώρα δεν μπορεί να αφήνει τις προοπτικές της ειρήνης 
να τις καπηλεύονται άτομα τα οποία πέρασαν τη ζωή τους κάτω 
από εθνικιστικό μίσος και πολεμικές προοπτικές. 

Άσε κιόλας που όταν γίνεται πόλεμος αυτοί κρύβονται στα μετό- 
πισθεν, δηλαδή στις νότιες ακτές της Κύπρου. Τη διεκπεραίωση 
των πολέμων αναλαμβάνουν όπως πάντα κάποιοι άλλοι, οι οποίοι 
δεν έχουν πλουτίσει μέσω του φωτοστέφανου του μεγάλου πα- 
τριώτη. 




Ήια τας δόξας των φυλών και τα μεγαλεία των εθνών" 

Ο όρκος στη σημαία 

ΠΑΥΛΟΥ ΠΑΥΛΟΥ 


«Ορκιζόμεθα ότι 

υπό την σκιάν των ιερών μας τούτων συμβόλων ανδρούμενοι, 
θα τα διαφυλάξωμεν αγρύπνως, 

μετ’ αυτοθυσίας δε υπερμαχόμενοι των ιδεωδών της πατρίδος, 
αόκνως θα μεριμνήσωμεν δια την δόξαν της φυλής 
και το μεγαλείον του έθνους» 

0 όρκος δίνεται από τους μαθητές σημαιοφόρους και παρα- 
στάτες κατά την παραλαβή των τριών ιερών συμβόλων στη 
διάρκεια της σχολικής γιορτής της 28ης Οκτωβρίου. 
Τα τρία ιερά σύμβολα είναι το λάβαρο του σχολείου (!), η ελληνική 
σημαία και η κυπριακή σημαία. 

Δε νομίζω ότι ένα σχολείο που βάζει τα παιδιά του να δίνουν όρ- 
κους για οτιδήποτε, μπορεί να θεωρηθεί ως ένα παιδαγωγικά απο- 
δεκτό ίδρυμα. Οι όρκοι δεν ταιριάζουν ούτε με το κριτικό πνεύμα, 
ούτε με το σεβασμό στο ξεχωριστό της προσωπικότητας του κάθε 
μαθητή, ούτε με το δικαίωμα της εξέλιξης των απόψεων και θέσεων 
στη ζωή του κάθε ατόμου. Ένας όρκος είναι μια εφ’ όρου ζωής 
δέσμευση, και η καταπάτησή του - όταν δεν συνεπάγεται τη δικαι- 
ολόγηση της ποινής του θανάτου κάτω από ειδικές συνθήκες - 
είναι συνώνυμη του ηθικού θανάτου. Ποιος μας δίνει το δικαίωμα 
να βάζουμε δεκαεφτάχρονα παιδιά να δεσμεύονται απέναντι μας 
με ένα στρατιωτικό όρκο, σε κάτι που εμείς οι ενήλικες επιλέξαμε; 

Έπειτα, ως γνωστόν, η κυπριακή σημαία εκπροσωπεί μερικές 
φυλές και μερικές εθνότητες, άρα θα ταίριαζε περισσότερο ο πλη- 
θυντικός: « Δια τας δόξας των φυλών και τα μεγαλεία των εθνών»... 

Γι αυτό άλλωστε και ως πολύ πρόσφατα η κυπριακή σημαία δεν 
αποτελούσε ούτε δόξα της φυλής ούτε μεγαλείο του έθνους. Τώρα 
όμως... εξελίχθηκε και... αποτελεί. Διότι απορρίπτεται από την 
τουρκοκυπριακή πλευρά και μπορεί να χρησιμοποιηθεί διαιρετικά. 
Εκπροσωπεί σταδιακά στο υποσυνείδητο πολλών ελληνοκυπρίων 
το όραμα για μια καθαρά Ελληνοκυπριακή Δημοκρατία, απαλλαγ- 
μένη από κάθε «ξένη» εθνολογικά «κηλίδα». 

Αυτό όμως που κάνει τους συγκεκριμένους στίχους τελείως απα- 
ράδεκτους είναι ο εθνοφυλετικός τους χαρακτήρας. Παραπέμπει 
σε μια μη δημοκρατική αρχαϊκή, στρατιωτική περίπου αντίληψη σχο- 
λείου, που δεν συνάδει πλέον με κανένα από τους σύγχρονους στό- 
χους της Παιδείας και δη της Ευρωπαϊκής Παιδείας. Οπωσδήποτε 
αποτελεί προσβολή για όσους μαθητές και καθηγητές δεν ασπά- 
ζονται τις εθνοφυλετικές αντιλήψεις αλλά και για όσους απλά ανή- 
κουν σε άλλη φυλή ή άλλο έθνος. 

Το μικρό αυτό κειμενάκι αναδεικνύει το ρόλο του κρυφού ή άτυ- 
που αναλυτικού προγράμματος στη συντηρητικότητα του σχολείου 
και σχετικοποιεί τις μεγάλες συζητήσεις που γίνονται για τα επίσημα 
αναλυτικά και τους νέους στόχους της Παιδείας. Γ ια την ακρίβεια, 
φαίνεται ότι μέσα στο χώρο της δημόσιας εκπαίδευσης υπάρχει κάτι 
σαν «βαθύ κράτος» που δε μεταβάλλεται, παραμένει αναλλοίωτο, 
άσχετα με τις οποιεσδήποτε εναρμονιστικές προς την ευρωπαϊκή 
παιδεία ρυθμίσεις. 

Πώς αλλιώς μπορεί να εξηγηθεί το γεγονός ότι κάθε 28η Οκτω- 
βρίου, απαγγέλλεται ο συγκεκριμένος όρκος σε δεκάδες σχολεία 
και σε κανένα απ’ αυτά δε γίνεται αντιληπτό ότι αυτός είναι σε 
αντίφαση - για να πούμε το ελάχιστο - με τους νέους στόχους 
της εκπαίδευσης, για το δημοκρατικό, πολυπολιτισμικό, μη ρατσι- 
στικό ευρωπαϊκό Σχολείο; 

Προκαλεί πάντως εντύπωση και η μη παρέμβαση του Υπουργείου 
Παιδείας και η μη παρέμβαση της Επιτρόπου Διοίκησης στο ζήτημα. 


Πρόσφατα, με αφορμή τη μαθητική παρέ- 
λαση της 28ης Οκτωβρίου, καθηγητές Φυ- 
σικής Αγωγής άνοιξαν το ζήτημα του κατά 
πόσον αρμόζει πια η διοργάνωσή τους. Πολύ 
σωστά έδωσαν έμφαση στην παιδαγωγική 
διάσταση της διαδικασίας επιλογής των μα- 
θητών για την παρέλαση και του τρόπου 
διεξαγωγής της. Θα λέγαμε όμως ότι το με- 
γαλύτερο μειονέκτημα των μαθητικών πα- 
ρελάσεων είναι ακριβώς η καταγωγή τους, 
που είναι άρρηκτα δεμένη με τη φύση τους: Άρχισαν στην Ευρώπη 
με τον Μουσολίνι, που στόχευε να οργανώσει τους νέους σε στρα- 
τιωτικά τάγματα (τους «Μελανοχίτωνες» της ΒοΙίΙΙο), συνεχίστηκαν 
στη Γ ερμανία του Χίτλερ που μιμήθηκε τον πρώτο (Νεολαία των 
Ναζί) και μεταφέρθηκαν στην Ελλάδα του Μεταξά, που μιμήθηκε 
και τους δύο (ΕΟΝ). Ο Μουσολίνι πέθανε, καταργήθηκαν οι στρα- 
τιωτικού τύπου μαθητικές παρελάσεις στην Ιταλία. 

Ο Χίτλερ πέθανε, έγινε το ίδιο στη Γ ερμανία. Ο Μεταξάς πέθανε 
(;), αλλά οι παρελάσεις μονιμοποιήθηκαν, και εξάχθηκαν μάλιστα 
και στην Κύπρο! Καιρός είναι - παρά τις όποιες ακροδεξιές αντι- 
δράσεις - το ζήτημα να συζητηθεί σοβαρά και χωρίς φόβο. Οι 
στρατιωτικού τύπου μαθητικές παρελάσεις δεν έχουν νόημα, 
πρέπει να καταργηθούν. Εκτός κι αν σιωπηλά συμφωνούμε με 
τους στόχους των εμπνευστών τους, δηλαδή στοχεύουμε να προ- 
ετοιμάσουμε μαθητές και μαθήτριες να σχηματίσουν στρατιωτικά 
τάγματα νέων, για να δέρνουν μέχρι θανάτου αντιφρονούντες, με 
τον ενθουσιώδη εθνικό φανατισμό που στο μεταξύ θα τους εμπο- 
τίσουμε. Όμως, λίγοι εκτός σχολείων ξέρουν το κόστος σε εκπαι- 
δευτικές ώρες για προετοιμασία της παρέλασης (επί δεκαπέντε 
μέρες δεν μπορείς να κάνεις μάθημα από τις πρόβες της μπάντας 
με τα ταμπούρλα), αλλά και την «εσωτερική» διάσταση του στρα- 
τιωτικού εορτασμού: Σε μια καθαρά στρατιωτική τελετουργία πα- 
ράδοσης των «ιερών συμβόλων», οι μαθητές που έχουν επιλεγεί 
- με ένα άσχετο κριτήριο (επίδοση στα μαθήματα) - να τα παρα- 
λάβουν και να τα περιφέρουν στην τελετή, καλούνται να δώσουν 
και ένα καθαρά στρατιωτικό όρκο! 


Και βέβαια, πολύ περισσότερο, η πλήρης απουσία των εκπαιδευτικών 
συνδικαλιστικών οργανώσεων. Όλα δείχνουν μια αγία οικογένεια, 
της οποίας τα μέλη συνεργάζονται ομαλά για να κρύψουν τις ντρο- 
πές της. 

Συμβαίνει κατά πάσα πιθανότητα το εξής, κι αυτό αφορά στην 
εναρμόνιση ευρύτερα κι όχι μόνο στα της Παιδείας. Εναρμονίζονται 
ή εκσυγχρονίζονται το σύνταγμα και οι νόμοι, πολλές μάλιστα φορές 
με συνοπτικές διαδικασίες από τη Βουλή, αλλά από κει και πέρα 
οι κανονισμοί και οι άτυπες - αλλά πολύ δυνατές - συνήθειες πα- 
ραμένουν εκεί. Κατά κάποιον τρόπο το καπέλο είναι ευρωπαϊκό και 
το κεφάλι τριτοκοσμικό κατάλοιπο. Ποιος τώρα ευρωπαϊκός θεσμός 
θα πάρει πρέφα τι γίνεται και τι λέγεται στην ελληνική γλώσσα σε 
αυτή τη γωνιά της Γης; 

Η γνώμη μας είναι ότι θα πρέπει πλέον να χρησιμοποιήσουμε 
την ιδιότητα μας του πολίτη της Ευρωπαϊκής Ένωσης και στα εκ- 
παιδευτικά ζητήματα και να ζητήσουμε κάποιου είδους ευρωπαϊκή 
παρέμβαση ή έστω διαφάνεια στην «κρυμμένη παιδεία». Θα ήταν 
καλά αυτή η παρέμβαση να αφορά την Κύπρο, την Τουρκία και την 
Ελλάδα, ίσως και άλλες χώρες που προέρχονται από την Οθωμανική 
αυτοκρατορία. 

Ο «Φιλελεύθερος» σκλάβος 

της διχοτομικής μιζέριας συντακτών του 


Σ την τελευταία σελίδα του Καλεμιού 
δημοσιεύεται η ανακοίνωση μας για 
την επίσκεψη που διοργανώσαμε σε 
σχολεία των Τουρκοκυπρίων. Στην εφημε- 
ρίδα «Φιλελεύθερος» της Κυριακής 2 Νο- 
εμβρίου εμφανίστηκετο υβριστικό κείμενο 
που αναδημοσιεύουμε δίπλα. 

Κάθε χρόνο χρησιμοποιούμε κάποιες από 
τις αργίες μας για να επισκεφθούμε Τουρ- 
κοκύπριους εκπαιδευτικούς και μαθητές 
όταν τυγχάνει τα σχολεία τους να εργάζο- 
νται. Και πράγματι όπως λέει ειρωνικά ο 
αρθρογράφος -λιβελλογράφος του Φιλε- 
λεύθερου στον οποίο φυσικά είχαμε στείλει 
την ανακοίνωση, καμαρώνουμε για τον 
προοδευτισμό μας και τον ειρηνισμό μας. 
Κυρίως όμως κύριε καμαρώνουμε που κα- 
ταφέραμε τα τέσσερα προηγούμενα πέτρι- 
να χρόνια της διχοτομικής έξαρσης να κρα- 
τήσουμε την ελπίδα της επανένωσης της 
Πατρίδας μας ζωντανή μέσα στο χώρο του- 
λάχιστον της Παιδείας. Και ναι περνούμε 
τα οδοφράγματα που άνοιξαν μετά από 
τους μαζικούς αγώνες των Τουρκοκυπρίων 
αλλά διευρύνθηκαν και με προσπάθειες 
πολλών Ελληνοκυπρίων έστω και με τους 
«συνοριακούς όρους του κατακτητή» όπως 
λες. Μαζί μας δεκάδες χιλιάδες Κύπριοι 
(όπως και πολλοί δημοσιογράφοι σας υπο- 
θέτω) και στηρίζουμε μεγάλο μέρος της ελ- 
πίδας μας για επανένωση πάνω σε αυτήν 
ακριβώς την επικοινωνία την οποία επιδιώ- 
κουμε και καλλιεργούμε. Και ακριβώς πάνω 
σε αυτή μας την επιμονή οικοδομήσαμε 
την δικοινοτική πλατφόρμα των εκπαιδευ- 
τικών την οποία θεωρούμε προς πληροφο- 
ρία σου έργο ζωής. 

Υποχρεωτική προϋπόθεση και η πιο ση- 
μαντική για την όποια συνενωτική λύση 
είναι η επιθυμία των Κυπρίων να συνυπάρ- 
ξουν, το συναπάντημα τους και η καλλιέρ- 
γεια της κουλτούρας της συμβίωσης. Οι πο- 
λιτικές της λύσης έπονται. Χωρίς αυτήν την 
επιθυμία και αυτή την κουλτούρα λύση δεν 
υπάρχει. Θεωρούμε ότι από τον τρόπο που 
λειτουργεί κανείς σε σχέση με την οικοδό- 
μηση αυτής της επιθυμίας φαίνεται αν θέλει 
επανένωση ή διχοτόμηση και παράδοση 
της μισής Κύπρου στην Τουρκία. Και επειδή 
δρούμε δικοινοτικά για να οικοδομήσουμε 
το δικοινοτικό μέτωπο της λύσης, πώς αλ- 
λιώς θα γίνει «αρθρογράφε», μπορούμε να 
σας πούμε ότι οι διχοτομιστές και στις δύο 
κοινότητες πουλούν την διχοτόμηση τους πε- 
ριτυλιγμένη στο ίδιο μπαγιάτικο χαρτί της 
εθνικοφροσύνης ακριβώς με τον ίδιο τρόπο. 
Προσπαθούν να εμποδίσουν πάντα οποια- 

δήποτε προσπάθεια δικοινοτικής συνεννόη- 
σης με χίλιους τρόπους, με την προβολή 
πραγματικών ή και ψεύτικων διλημμάτων, 
με προφάσεις, με καθυστερήσεις, με ψευ- 
τιές, με λιβέλους, με προπηλακισμούς, με 
«περιρρέουσες ατμόσφαιρες». Είναι αυτοί 
που με επιμονή δεκαετιών, αυτό το αναγνω- 
ρίζουμε, οικοδομούν τα δύο κράτη μέσα 
από τις αντιτιθέμενες εθνικές τους επιδιώ- 
ξεις. 

Το συγκεκριμένο κείμενο σας είναι ένα 
κείμενο πρώτα απ όλα χαμηλής ηθικής. Μέ- 
σα σε λίγες γραμμές κατάφερε να δώσει 
ένα ρεσιτάλ κίτρινης δημοσιογραφίας υπου- 
λότητας αλλά και χαμηλής ευθύνης. 
Ας δούμε σύντομα μεν αναλυτικά δε τα ση- 
μεία. 

1) δεν είναι σαφές στον αναγνώστη ποια 
είναι η είδηση και ποιο το σχόλιο. Πχ 
...εφάρμοσαν πρόνοια, αναφέρεται στο 
κείμενο, του σχεδίου Ανάν. Αυτό δεν το 
λέμε εμείς, ούτε που σκεφτήκαμε με 
όρους εφαρμογής του σχεδίου Ανάν. 
Πρόκειται για σχόλιο του «αρθρογράφου» 
που εμφανίζεται σαν κομμάτι της είδη- 
σης. Γιατί το λέει; Θέλει να πει ότι στηρί- 
ξαμε το σχέδιο Ανάν; Ας μας ρωτούσε 
και θα του το λέγαμε. Πράγματι οι ιδρυ- 
τές της Πλατφόρμας είχαμε στηρίξει το 
σχέδιο μαζί πάλι με πολλές δεκάδες χιλιά- 
δες συμπατριώτες μας Ελληνοκύπριους 
και Τουρκοκύπριους. Πιστεύουμε ότι η δι- 
κοινοτική υποστήριξη του σχεδίου από 
τόσο πολλούς ανθρώπους τρομάζει τους 
διχοτομιστές. Μετά από τόσα χρόνια πο- 
λέμου και αίματος οι Κύπριοι είμαστε σε 
θέση να οικοδομούμε την ελπίδα της 
επανένωσης. Δεν τα καταφέραμε το 
2004 θα τα καταφέρουμε ελπίζουμε σύ- 
ντομα. Αν η λύση που θα μας προταθεί 
είναι καλύτερη από την προηγούμενη εί- 
μαστε έτοιμοι να απολογηθούμε για το 
λάθος μας. 

2) Προσπαθεί το κείμενο να καλλιεργήσει 
την εντύπωση ότι υπακούμε σε υπουργι- 
κές εγκυκλίους ή σε κάποιο κόμμα και να 
υποσκάψει τη δικοινοτικότητατης Πλατ- 
φόρμας και φυσικά την εμπιστοσύνη που 
οικοδομήσαμε οι Ελληνοκύπριοι της 
Πλατφόρμας με τους Τουρκοκύπριους 
της Πλατφόρμας. Η Πλατφόρμα των εκ- 
παιδευτικών οικοδομεί την δικοινοτική 
της δράση ανεξάρτητα από οποιοδήποτε 
κόμμα. Είναι ανέντιμο να λέει κάποιος το 
αντίθετο με τόση ανευθυνότητα. 


3) Μπορεί το κείμενο να προσπαθεί να πλή- 
ξει τον υπουργό ή το ΑΚΕΛ. Γνωρίζει 
όμως ότι οι επισκέψεις δεν στηρίζονται 
από τις «ανιστόρητες υπουργικές εγκυ- 
κλίους» και ούτε από τις «κομματικές 
ανοητολογίες», κακώς μάλιστα κατά την 
άποψη μας. Δεν γνωρίζουμε αν αυτός 
που έγραψε το κείμενο είναι δημοσιο- 
γράφος αλλά και να μην είναι θα έπρεπε 
η εφημερίδα να του υποδείξει το περιε- 
χόμενο των «ανιστόρητων εγκυκλίων» 
γιατί έχει την ευθύνη να προστατεύει 
τους πολίτες από τα ψέματα. 

4) Αναφέρεται ο συγγραφέας στην Πλατ- 
φόρμα των Ελληνοκυπρίων και Τουρκο- 
κυπρίων εκπαιδευτικών « Ενωμένη Κύ- 
προς» και κοτσάρει δίπλα μια παρένθεση 
« των δύο κρατών προφανώς». Και πάλι: 
γιατί η εφημερίδα δεν του είπε ότι είναι 
ενάντια σε κάθε δημοσιογραφική δεο- 
ντολογία να ρίχνει κανείς ένα ...προφα- 
νώς και να λέει ότι του καπνίσει; 

5) Γ ια μας όπως λέμε στην ανακοίνωση μας 
ένας καλός τρόπος να κάνουμε κάτι πολύ 
χρήσιμο για τον τόπο μας την ημέρα του 
αντιφασιστικού αγώνα ήταν να κάνουμε 
κάτι ενάντια στη διχοτόμηση. Γιατί κάνει 
ο κύριος που γράφει ότι δεν καταλαβαί- 
νει; Δοσίλογοι κατά την άποψη μας εδώ 
και τώρα αλλά και από πριν σε βαθμό 
που χρονικά οι ζωές τους συναντιούνται 
κιόλας με τους δοσίλογους της γερμανι- 
κής κατοχής, είναι οι προαγωγοί της δι- 
χοτόμησης. 

6) Το επόμενο σημείο είναι το αν «ζητήσαμε 
άδεια από τις σχολικές εφορίες των κα- 
τεχομένων σχολείων». Όχι δεν ζητήσαμε. 
Αυτός ο άνθρωπος από την όλη δραστη- 
ριότητα μας να φέρουμε κοντά τους Κύ- 
πριους εκπαιδευτικούς σε μια προσπά- 
θεια να οικοδομήσουμε μια Παιδεία η 
οποία να στηρίζει την ειρηνική συμβίωση 
των παιδιών μας σε μια ενωμένη Κύπρο 
θυμήθηκε τις σχολικές εφορείες. Άμα 
επιλέγεις την ακινησία μπορείς να βρεις 
χίλιες δικαιολογίες μερικές από τις οποίες 
μπορεί να είναι και βάσιμες. Δεν έχουμε 
πλέον την πολυτέλεια για τέτοια. Όσοι 
θέλουν να εργαστούν ενάντια στη διχο- 
τόμηση πρέπει να το κάνουν τώρα κι όχι 
μετά. Όσοι κάνουν πως δεν βλέπουν το 
χρόνο να περνά έχω την εντύπωση πως 
φοβούνται την δική τους ... ιστορία 



Στην τελευταία σελίδα του Καλεμιού δη- 
μοσιεύεται η ανακοίνωση μας για την 
επίσκεψη που διοργανώσαμε σε σχολεία 
των Τουρκοκυπρίων. 


7) Τέλος ο συγγραφέας σε μία ακόμα επίδει- 
ξη χαμηλού ήθους προσπαθεί να προκα- 
λέσει προβλήματα ανάμεσα σε μας και 
τους γονείς των μαθητών μας και επίσης 
να μας θίξει επαγγελματικά. Παρ’ όλο 
που οι ιδέες δεν έχουν ηλικία θα έλεγα ότι 
ο άνθρωπος που έγραψε το κείμενο είναι 
κάποιας ηλικίας. Έρχεται ο άνθρωπος 
από την εποχή που για να γίνεις δάσκαλος 
στο ελληνοκυπριακό σχολείο έπρεπε να 
έχεις τα κατάλληλα πιστοποιητικά εθνικο- 
φροσύνης. Αυτό προκάλεσε πολλά κακά 
στον τόπο. Και μόνο το γεγονός ότι μια 
τέτοια άποψη εμφανίζεται σε μια εφη- 
μερίδα που θέλει να είναι έγκυρη πληγώ- 
νει το επίπεδο του πολιτισμού της χώρας 
μας. Ντροπή σου άνθρωπε, που δεν σε 
γνωρίζουμε, ντροπή Φιλελεύθερε που σε 
γνωρίζουμε. 


Το κέιμενο του «Φιλελεύθερου» 

Πλατφόρμα του «Ναι» ανήμερα του «Οχι» 
Το είδαμε και αυτό το απίστευτο: Εί- 
κοσι, λέει, καθηγητές (πιστοί στις κομμα- 
τικές ανοητολογίες και τις ανιστόρητες 
υπουργικές εγκυκλίους) «αξιοποίησαν» 
την αργία της 28ης Οκτωβρίου, και εφάρ- 
μοσαν πρόνοια του Σχεδίου Ανάν, όπως 
υιοθετείται από την «Πλατφόρμα Ελλη- 
νοκυπρίων και Τουρκοκυπρίων εκπαιδευ- 
τικών», με την επωνυμία «Ενωμένη Κύ- 
προς» (των «δύο κρατών», προφανώς!) 
Οι είκοσι, λοιπόν, εκπαιδευτικοί πέρασαν 
το οδόφραγμα (πάντα με τους «συνορια- 
κούς» όρους του κατακτητή) και λόγω 
και της ημέρας (28η Οκτωβρίου, που η 
Ελλάδα αντιμετώπισε τον φασισμό και η 
Τουρκία τον στήριξε) συνομίλησαν «για 
τις αρνητικές συνέπειες του πολέμου, τα 
δεινά του» κ.λπ. (είπαν κάτι, άραγε, και 
για τους δωσίλογους και μαυραγορίτες 
της κατοχής;) Και επέστρεψαν καμαρώ- 
νοντας για τον... προοδευτισμό και τον «ει- 
ρηνισμό» τους! Ας πούμε ότι κατανοούμε 
εκπαιδευτικούς που την 28η Οκτωβρίου 
δεν ένιωσαν την ανάγκη να δουν τους 
μαθητές τους που παρέλασαν με τα λά- 
βαρα των κατεχόμενων σχολείων μας. 
Άδεια μετάβασης από τους ιδιοκτήτες 
έλαβαν; Από την Εφορεία των (εκατο- 
ντάδων κατεχόμενων) Ελληνικών Εκπαι- 
δευτηρίων έλαβαν; Από τους γονείς των 
παιδιών που θα (παρα)διδάξουν έλαβαν; 


Υιοθέτηση της Ηλεκτρονικής Μάθησης: 

Από την πρόκληση στην πράξη 


Οι οργανισμοί που επενδύουν περισ- 
σότερα στην κατάρτιση και επαγγελ- 
ματική ανάπτυξη του ανθρώπινου 
τους δυναμικού γίνονται πιο ανταγω- 
νιστικοί απέναντι σε αυτούς που 
επενδύουν λιγότερα. 

Λίβνν ΥοτΚ ΤϊτηβΒ, 31 Μαρτίου, 2002 


Δ εν είναι τυχαίο που η ηλεκτρονική 
μάθηση δεν έχει ακόμα πάρει την 
θέση που της αρμόζει στην εκπαί- 
δευση. Παρά την όλο και αυξανόμενη 
χρήση του διαδικτύου, πολλοί χρήστες 
είναι διατακτικοί να δοκιμάσουν ενώ οι 
πιο ενήμεροι ανησυχούν για την ασφά- 
λεια και τα προσωπικά τους δεδομένα. 

Έτσι έχουμε ενδεικτικά παραδείγματα 
αποτυχημένων προσπαθειών εφαρμογής 
διαδικτυακών προγραμμάτων. Στη διε- 
θνή βιβλιογραφία καταγράφονται περι- 
πτώσεις, πολλές από τις οποίες κωμικο- 
τραγικές, όπως για παράδειγμα αυτή σε 
μια Πολιτεία των ΗΠΑ κατά την οποία 
είχε ζητηθεί από τους φοιτητές να εγ- 
γράφουν ηλεκτρονικά. Ενώ το 30% είχε 
αρνηθεί να επισκεφθεί καν την ιστοσε- 
λίδα, ένα 30% εκτύπωσε την αίτηση και 
την έστειλε με το ταχυδρομείο! 

Είμαστε, ακόμα, όλοι μας προσκολ- 
λημένοι στην παραδοσιακή διδασκαλία 
στην οποία ο εκπαιδευτικός έχει την ευ- 
θύνη της μάθησης. Αυτό συμβαίνει από 
τον καιρό του Σωκράτη μέχρι σήμερα. 
Αν και μπορεί να είναι εκνευριστικό για 
ένα μαθητή να κάθεται στο θρανίο, 
εντούτοις, έχει συνηθίσει σε αυτή τη 
μορφή εκπαίδευσης. 0 ύβιτγ ΟορρβΙ ανα- 
φέρει ότι καθώς μπαίνεις σε μια τάξη 
αντιλαμβάνεσαι πως η μισή διαχέουσα 
ενέργεια απορρέει στην αίθουσα από 
εκπαιδευτικό, ενώ 



του Πόλη Ανιφτου 


ηλεκτρονική μάθηση ο μαθητής είναι 
αυτός που χρειάζεται να παραγάγει ολό- 
κληρη την ενέργεια. Συνεχίζει, αναφέ- 
ροντας πως ο εργοδότης συνήθως ανα- 
μένει από τους εργαζόμενους να εκπαι- 
δεύονται σε ένα χώρο εκτός εργασίας 
και να επιστρέφουν πιο ενημερωμένοι 
και καταρτισμένοι στην εργασία τους. 
Κανείς δεν είναι συνηθισμένος να βλέπει 
τους υπαλλήλους του να κάθονται στον 
υπολογιστή και αντί να εργάζονται να 
μαθαίνουν. 

Το τεχνολογικό περιοδικό Ιπίοητιοΐίοπ 
\Λ/ββΚ, υπογραμμίζει ότι πρόκειται για 
μια αλλαγή κουλτούρας, ιδιαίτερα όταν 
οι χρήστες δεν είναι ιδιαίτερα ικανοί 
στους Η/Υ. Το ίδιο άρθρο αναφέρει ότι 
η απόδοση της ηλεκτρονικής μάθησης 
παρουσιάζει φθίνουσα πορεία όταν τα 
διάφορα λογισμικά δεν συνεργάζονται 
άψογα μεταξύ τους και όταν υπάρχουν 
προβλήματα σύνδεσης ή και ευρυζωνική 
ανεπάρκεια. 

Όλα αυτά αναφέρονται, όχι για να 
τρομοκρατήσουν αλλά για να υποδείξουν 
κάποια από τα εμπόδια που πιθανόν να 
παρουσιαστούν στο πρόγραμμα ΔΙΑΣ 
και ίσως να προλάβουν αρνητικά σημεία, 
πιθανόν καθοριστικά, στην ευρύτερη υι- 
οθέτηση της ηλεκτρονικής μάθησης από 
τη δημόσια εκπαίδευση στη χώρα μας. 

Όπως προαναφέρθηκε, η σημασία και 
ο ρόλος που έχει να διαδραματίσει η 
ηλεκτρονική μάθηση και οι σύγχρονες 
τεχνολογίες και διαδραστικές μέθοδοι 
διδασκαλίας στην εκπαίδευση είναι τε- 
ράστιος. Αρκεί, με σύνεση και ορθολο- 
γιστικό προγραμματισμό να προετοιμα- 
στούν όλα τα αρμόδια όργανα και τα 
στελέχη τους, όπως για παράδειγμα οι 
εκπαιδευτικοί με έγκαιρη κατάρτιση 
στην ορθή παιδαγωγικώς χρήση των 
ΤΠΕ, ώστε να αξιοποιηθούν στο μέγιστο 
δυνατό βαθμό και να πάρουν την αρ- 
μόζουσα θέση τους στη μαθησιακή δια- 
δικασία. 

ΑΝΑΚΟΙΝΩΣΗ: 5/10/2008 


ΑΝΑΚΟΙΝΩΣΗ: 28/10/2008 


Ενθαρρυντική εξέλιξη 

για μια διαφορετική 
μέθοδο διδασκαλίας 
της Ιστορίας 

Η Πλατφόρμα χαιρετίζει ως ένα ιδιαί- 
τερα σημαντικό γεγονός την πρόσφα- 
τη παρουσίαση και στην Κύπρο της 
έκδοσης του Κέντρου για τη Δημο- 
κρατία και τη Συμφιλίωση στη Νοτιο- 
ανατολική Ευρώπη για την Ιστορία 
των Βαλκανίων. Η έκδοση που πα- 
ρουσιάστηκε στην Κύπρο με τη συ- 
νεργασία του Ομίλου Ιστορικού Δια- 
λόγου, αφορά τα τελευταία επτακό- 
σια χρόνια της Ιστορίας των Βαλκα- 
νίων, και γι' αυτήν εργάστηκαν εξήντα 
επιστήμονες από όλες τις χώρες της 
περιοχής. 

Θεωρούμε σημαντική εξέλιξη το γεγο- 
νός της συνεργασίας αυτών των επι- 
στημόνων, καθώς και το γεγονός ότι 
η προσπάθειά τους άρχισε να απο- 
δίδει καρπούς, τόσο στις χώρες της 
περιοχής, όσο και πέρα απ’ αυτή. 
Επισημαίνουμε όμως με ιδιαίτερη έμ- 
φαση το ότι η έκδοση αυτή, εκτός 
από τη γενικότερη χρησιμότητά της 
για τον καθένα, απευθύνεται στον 
εκπαιδευτικό και στο μαθητή εισά- 
γοντας σύγχρονες μεθόδους στη δι- 
δασκαλία του μαθήματος. Δίνοντας 
έμφαση στην πολλαπλότητα των πη- 
γών, ενθαρρύνει το μαθητή να θέσει 
ερωτήματα και να τα διερευνήσει, 
μακριά από στερεότυπα και προκα- 
ταλήψεις που σκοτώνουν την ιστορική 
και κριτική σκέψη. 

Η Πλατφόρμα καλεί το Υπουργείο 
Παιδείας και Πολιτισμού να αξιοποι- 
ήσει την πρωτοποριακή αυτή προ- 
σπάθεια και - εφόσον παρέχονται 
ειδικά για την Κύπρο πολλά αντίτυπα 
δωρεάν - να ενθαρρύνει τους εκπαι- 
δευτικούς στην κατεύθυνση της χρή- 
σης των βιβλίων αυτών ως εναλλα- 
κτικού εκπαιδευτικού υλικού - όπως 
εξάλλου είναι και ο ρόλος τους, στο 
πλαίσιο της φιλοσοφίας για την πολ- 
λαπλότητα βιβλίων και πηγών. 


Επίσκεψη Ελληνοκυπρίων εκπαιδευτικών 

σε Τοορκοκοπριακά σχολεία 



Η Πλατφόρμα Ελληνοκυπρίων και Τουρ- 
κοκυπρίων Εκπαιδευτικών «Ενωμένη 
Κύπρος», αποφάσισε φέτος να τιμήσει με 
έναν πιο δημιουργικό και αποτελεσματικό 
τρόπο την επέτειο για τον αγώνα του Ελ- 
ληνικού λαού κατά του φασισμού και του 
εθνικοσοσιαλισμού. Κλιμάκιο Ελληνοκυ- 
πρίων εκπαιδευτικών αποτελούμενο από 
φίλους της Πλατφόρμας, επισκέφθηκε 
τουρκοκυπριακά σχολεία, όπου συνομίλησε 
με τουρκοκύπριους εκπαιδευτικούς και 
μαθητές για αρκετή ώρα. 

Μέσα σε ένα πολύ θετικό κλίμα φιλοξε- 
νίας - που δεν 
όμως μόνο στα 
αλλά προχώρησε 
στην ανταλλαγή 
παιδευτικού 


κού, απόψεων 
ιδεών για το 
- συνομιλήσαμε 
τις αρνητικές 
ες του πολέμου, 


δεινά που επέφεραν στον κόσμο ολόκληρο 
ο φασισμός και ο εθνικοσοσιαλισμός, για 
να επιβεβαιώσουμε την πεποίθησή μας 
πως η μόνη απάντηση στο φάσμα της κα- 
ταστροφής είναι η ειρήνη, η αλληλοκατα- 
νόηση και η συμβίωση των ανθρώπων. 
Αυτήν ακριβώς την ανάγκη 
και η Κύπρος, η κοινή 
δα Ελληνοκυπρίων και 

